സ്പെഷല് കെയര് സെന്റര് ആരംഭിച്ചു വെഞ്ഞാറമൂട്: പാലോട് ബിആര്സിയുടെ കീഴില് വാമനപുരം പഞ്ചായത്തിലെ ഭിന്നശേഷി കുട്ടികള്ക്കായി വാമനപുരം യുപി സ്കൂളില് സ്പെഷല് കെയര് സെന്റര് ആരംഭിച്ചു. സെന്ററിന്റെ ഉദ്ഘാടനം പഞ്ചായത്ത് പ്രസിഡന്റ് ജി.ഒ ശ്രീവിദ്യ നിര്വഹിച്ചു. പഞ്ചായത്ത് മെമ്ബര് ബിനിതകുമാരി അധ്യക്ഷത വഹിച്ച യോഗത്തില് ബിആര്സി.ട്രെയിനര് ഷിബു,ദേശീയ അധ്യാപക അവാര്ഡ് ജേതാവും സ്കൂള് വിദ്യാഭ്യാസ സമിതി ചെയര്മാനുമായ വി.എസ്.അശോക്,സ്കൂള് ഹെഡ്മാസ്റ്റര് അജിത് കുമാര്,നഹാസ് തുടങ്ങിയവര് പ്രസംഗിച്ചു. ഫ്ലീ മാര്ക്കറ്റ് ആരംഭിച്ചുതിരുവനന്തപുരം :വി.കെ. പ്രശാന്ത് എംഎല്എയുടെ നേതൃത്വത്തിലുള്ള വട്ടിയൂര്ക്കാവ് യൂത്ത് ബ്രിഗേഡ് വൈബ് സംഘടിപ്പിക്കുന്ന ഫ്ളീമാര്ക്കറ്റ് കൈമാറ്റ ചന്ത ആരംഭിച്ചു. 30 വരെ പേരൂര്ക്കട വിന്നേഴ്സ് ലൈബ്രറി ഹാളിലാണ് ഇത്തവണത്തെ ഫ്ലീ മാര്ക്കറ്റ്. രാവിലെ 10 മുതല് വൈകുന്നേരം 5.30 വരെയാണ് പ്രവര്ത്തന സമയം. പരിസ്ഥിതി സംഘടനകളായ ഗ്രീന് ആര്മി, തണല് എന്നിവയുമായി സഹകരിച്ചാണ് വൈബ് ഫ്ലീ മാര്ക്കറ്റ് സംഘടിപ്പിക്കുന്നത്